title: Regulamentul de punere în aplicare (UE) nr. 1148/2011 al Comisiei din 11 noiembrie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               12.11.2011

               RO

               Jurnalul Oficial al Uniunii Europene

               L 294/12

         REGULAMENTUL DE PUNERE ÎN APLICARE (UE) NR. 1148/2011 AL COMISIEI
   din 11 noiembrie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:
   Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la 12 noiembrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 noiembrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  AL

                  61,2

                  AR

                  40,4

                  MA

                  77,7

                  TR

                  78,3

                  ZZ

                  64,4

                  0707 00 05

                  AL

                  64,0

                  EG

                  161,4

                  TR

                  139,7

                  ZZ

                  121,7

                  0709 90 70

                  AR

                  61,1

                  MA

                  74,1

                  TR

                  108,3

                  ZZ

                  81,2

                  0805 20 10

                  MA

                  69,1

                  ZA

                  103,8

                  ZZ

                  86,5

                  0805 20 30, 0805 20 50, 0805 20 70, 0805 20 90

                  HR

                  29,1

                  IL

                  76,9

                  MA

                  79,7

                  TR

                  83,3

                  UY

                  54,6

                  ZZ

                  64,7

                  0805 50 10

                  TR

                  63,2

                  ZA

                  52,3

                  ZZ

                  57,8

                  0806 10 10

                  BR

                  241,7

                  EC

                  65,7

                  LB

                  271,1

                  TR

                  145,0

                  US

                  258,2

                  ZA

                  77,5

                  ZZ

                  176,5

                  0808 10 80

                  CL

                  90,0

                  CN

                  67,2

                  NZ

                  169,0

                  US

                  143,8

                  ZA

                  156,2

                  ZZ

                  125,2

                  0808 20 50

                  CL

                  73,3

                  CN

                  69,6

                  TR

                  133,1

                  ZA

                  73,2

                  ZZ

                  87,3

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) nr. 317/2011 al Comisiei din 31 martie 2011 de modificare pentru a 147-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Quaida și cu talibanii

text:
               1.4.2011

               RO

               Jurnalul Oficial al Uniunii Europene

               L 86/63

         REGULAMENTUL DE PUNERE ÎN APLICARE (UE) NR. 317/2011 AL COMISIEI
   din 31 martie 2011
   de modificare pentru a 147-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Quaida și cu talibanii
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1), în special articolul 7 alineatul (1) litera (a) și articolul 7a alineatul (1),
   întrucât:

               (1)

               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în temeiul regulamentului menționat anterior.

               (2)

               La 23 martie 2011, Comitetul pentru sancțiuni al Consiliului de Securitate al Organizației Națiunilor Unite a hotărât să adauge o persoană fizică pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință.

               (4)

               Pentru a asigura eficacitatea măsurilor prevăzute în prezentul regulament, acesta ar trebui să intre imediat în vigoare,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 martie 2011.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      În anexa I la Regulamentul (CE) nr. 881/2002, la rubrica „Persoane fizice” se adaugă următoarea mențiune:

         „Ibrahim Hassan Tali Al-Asiri [alias (a) Ibrahim Hassan Tali Asiri, (b) Ibrahim Hasan Talea Aseeri, (c) Ibrahim Hassan al-Asiri, (d) Ibrahim Hasan Tali Asiri, (e) Ibrahim Hassan Tali Assiri, (f) Ibrahim Hasan Tali’A ’Asiri, (g) Ibrahim Hasan Tali al-’Asiri, (h) Ibrahim al-’Asiri, (i) Ibrahim Hassan Al Asiri, (j) Abu Saleh, (k) Abosslah, (l) Abu-Salaah]. Adresă: Yemen. Data nașterii: (a) 19.4.1982, (b) 18.4.1982, (c) 24.6.1402 (calendarul Hijri). Locul nașterii: Riyadh, Arabia Saudită. Cetățenie: saudită. Pașaport nr.: F654645 (număr de pașaport saudit, eliberat la 30.4.2005, expirat la 7.3.2010, data eliberării în calendarul Hijri: 24/6/1426, data expirării în calendarul Hijri: 21/3/1431). Număr național de identificare: 1028745097 (număr național de identificare saudit). Alte informații: (a) agent operativ și principal producător de bombe al Al-Qaida din Peninsula Arabică; (b) în martie 2011, se presupune că se ascunde în Yemen; (c) căutat de autoritățile saudite; (d) INTERPOL a emis o notificare portocalie (dosar #2009/52/OS/CCC, #81) în numele acestuia; (e) asociat cu Nasir ’abd-al-Karim ’Abdullah Al-Wahishi, Said Ali al-Shihri, Qasim Yahya Mahdi al-Rimi și Anwar Nasser Abdulla Al-Aulaqi. Data desemnării menționată la articolul 2a alineatul (4) litera (b): 24.3.2011.”


title: Regulamentul de punere în aplicare (UE) nr. 77/2010 al Consiliului din 19 ianuarie 2010 de modificare a Regulamentului (CE) nr. 452/2007 de impunere a unei taxe antidumping definitive la importurile de mese de călcat originare, inter alia , din Republica Populară Chineză

text:
               28.1.2010

               RO

               Jurnalul Oficial al Uniunii Europene

               L 24/1

         REGULAMENTUL DE PUNERE ÎN APLICARE (UE) NR. 77/2010 AL CONSILIULUI
   din 19 ianuarie 2010
   de modificare a Regulamentului (CE) nr. 452/2007 de impunere a unei taxe antidumping definitive la importurile de mese de călcat originare, inter alia, din Republica Populară Chineză
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) care abrogă Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (2) (denumit în continuare „regulamentul de bază”), în special articolul 11 alineatul (4) din Regulamentul (CE) nr. 1225/2009,
   având în vedere propunerea Comisiei, prezentată după consultarea Comitetului consultativ,
   întrucât:
   A.   MĂSURI ÎN VIGOARE

               (1)

               Măsurile actualmente în vigoare în ceea ce privește importurile de mese de călcat originare, inter alia, din Republica Populară Chineză („RPC”) reprezintă taxe antidumping definitive instituite prin Regulamentul (CE) nr. 452/2007 al Consiliului (3). În conformitate cu același regulament, s-au instituit taxe antidumping și la importurile de mese de călcat originare din Ucraina.

         B.   ANCHETA ACTUALĂ

   1.   Cererea de reexaminare

               (2)

               Prezenta reexaminare a „noului exportator” a fost inițiată în temeiul unei cereri depuse și pe baza informațiilor furnizate de Greenwood Houseware (Zhuhai) Ltd (denumit în continuare „solicitantul” sau „Greenwood Houseware”), un exportator din RPC. Solicitantul a pretins că nu era afiliat niciunuia dintre producătorii-exportatori din RPC care fac obiectul măsurilor antidumping în vigoare referitoare la mesele de călcat. Mai mult, acesta a susținut că nu a exportat mese de călcat către Comunitate în perioada anchetei inițiale (PA inițială, respectiv perioada 1 ianuarie 2005-31 decembrie 2005), însă a început să efectueze astfel de exporturi către Uniune după perioada respectivă.

         2.   Inițierea unei reexaminări a „exportatorului nou”

               (3)

               Comisia a analizat dovezile prezentate de solicitant și le-a considerat suficiente pentru a justifica inițierea unei reexaminări în temeiul articolului 11 alineatul (4) din regulamentul de bază. După consultarea Comitetului consultativ și după ce industria din Uniune a fost invitată să își prezinte observațiile, Comisia a inițiat, prin Regulamentul (CE) nr. 356/2009 (4), reexaminarea Regulamentului (CE) nr. 452/2007 în ceea ce privește solicitantul și a început anchetarea acestuia.

               (4)

               În conformitate cu regulamentul Comisiei de inițiere a reexaminării, taxa antidumping de 38,1 % instituită prin Regulamentul (CE) nr. 452/2007 la importurile de mese de călcat fabricate de solicitant a fost eliminată. În același timp, în conformitate cu articolul 14 alineatul (5) din regulamentul de bază, autoritățile vamale au fost invitate să adopte măsurile necesare înregistrării acestor importuri.

         3.   Produsul în cauză

               (5)

               Produsul vizat de prezenta reexaminare este același cu cel din cadrul anchetei care a condus la instituirea măsurilor în vigoare asupra importurilor de mese de călcat originare, inter alia, din RPC, respectiv mese de călcat, montate sau nu pe suport, echipate sau nu cu sisteme de absorbție a căldurii și/sau a vaporilor de apă, inclusiv brațe pentru călcat mâneci (mânecare), și componentele esențiale ale acestora, respectiv picioarele, blatul și suportul pentru fierul de călcat, clasificate, în prezent, la codurile NC ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 și ex 8516 90 00 și originare din RPC.

         4.   Părțile în cauză

               (6)

               Comisia a informat în mod oficial solicitantul, industria din Uniune prin intermediul reprezentanților săi și reprezentanții țării exportatoare cu privire la inițierea reexaminării. Părților interesate li s-a oferit posibilitatea de a-și exprima punctele de vedere în scris și de a fi audiate.

               (7)

               Comisia a trimis, de asemenea, solicitantului un formular de cerere de acordare a tratamentului de societate care funcționează în condițiile unei economii de piață/tratamentului individual („TEP/TI”) și un chestionar, primind răspunsuri în termenele fixate în acest sens.

               (8)

               Comisia a întreprins acțiuni de verificare a tuturor informațiilor pe care le-a considerat necesare în scopul TEP/TI și pentru stabilirea dumpingului. Vizitele de verificare au fost efectuate după cum urmează:

                           (a)

                           Producător-exportator din RPC
                           Greenwood Houseware (Zhuhai) Ltd, Republica Populară Chineză

                           (b)

                           Afiliat societăților producătoare-exportatoare
                           Brabantia S&S, Hong Kong
                           Brabantia S&L Belgium NV, Overpelt, Belgia
                           Brabantia Belgium NV, Overpelt, Belgia
                           Brabantia International BV, Valkenswaard, Țările de Jos
                           Brabantia Branding BV, Valkenswaard, Țările de Jos
                           Brabantia Export, Valkenswaard, Țările de Jos
                           Brabantia S&L (UK) Ltd, Bristol, Regatul Unit
                           Brabantia UK Limited, Bristol, Regatul Unit.

               (9)

               Ținând seama de necesitatea de a stabili o valoare normală pentru producătorul-exportator din RPC în eventualitatea neacordării TEP, s-a efectuat o verificare pentru stabilirea valorii normale pe baza datelor unui producător din cadrul industriei din Uniune, la sediul următoarei societăți:
               Vale Mill Ltd, Rochdale, Regatul Unit.

         5.   Perioada de anchetă

               (10)

               Ancheta privind dumpingul a acoperit perioada cuprinsă între 1 octombrie 2007 și 31 martie 2009 (denumită în continuare „perioada de anchetă” sau „PA”). Perioada de anchetă de 18 luni a fost selectată pentru a utiliza datele și într-o anchetă paralelă privind rambursarea relevantă pentru solicitant.

         C.   REZULTATELE ANCHETEI

   1.   Calitatea de „exportator nou”

               (11)

               Ancheta a confirmat faptul că solicitantul nu a exportat produsul în cauză pe parcursul PA inițiale și că a început să exporte către Uniune ulterior perioadei respective. Pe parcursul PA inițiale, societatea comercială afiliată solicitantului a exportat mese de călcat achiziționate de la alt producător chinez. Totuși, această activitate comercială nu a încălcat dispozițiile articolului 11 alineatul (4) din regulamentul de bază.

               (12)

               De asemenea, solicitantul a putut dovedi că nu era afiliatul niciunuia dintre exportatorii sau producătorii din RPC care fac obiectul măsurilor antidumping în vigoare privind importurile de mese de călcat originare din RPC.

               (13)

               Prin urmare, se confirmă faptul că solicitantul ar trebui considerat un „exportator nou” în temeiul articolului 11 alineatul (4) din regulamentul de bază.

         2.   Tratamentul de societate care funcționează în condițiile unei economii de piață

               (14)

               În conformitate cu articolul 2 alineatul (7) litera (b) din regulamentul de bază, în cadrul anchetelor antidumping privind importurile originare din RPC, valoarea normală se stabilește în conformitate cu articolul 2 alineatele (1)-(6) din regulamentul de bază pentru acei producători-exportatori care au dovedit că îndeplinesc criteriile prevăzute la articolul 2 alineatul (7) litera (c) din regulamentul de bază, și anume în cazul în care aceștia demonstrează că fabricarea și vânzarea produsului similar se realizează în mod predominant în condițiile unei economii de piață. Pe scurt și doar cu titlu de referință, aceste criterii sunt prezentate în cele ce urmează:

                           1.

                           deciziile comerciale și costurile sunt stabilite în funcție de condițiile pieței, fără intervenții semnificative ale statului, costurile reflectând valorile de piață;

                           2.

                           firmele dispun de un set unic și clar de evidențe contabile, care sunt auditate independent în conformitate cu Standardele internaționale de contabilitate („IAS”) și aplicate în toate scopurile;

                           3.

                           nu există denaturări semnificative moștenite de la precedentul sistem de economie planificată;

                           4.

                           certitudinea și stabilitatea juridică sunt asigurate prin legislația privind falimentul și proprietatea;

                           5.

                           operațiunile de schimb valutar se desfășoară la cursul de schimb al pieței.

               (15)

               Solicitantul a cerut acordarea TEP în temeiul articolului 2 alineatul (7) litera (b) din regulamentul de bază și a fost invitat să completeze un formular de cerere de acordare a TEP. Acesta a răspuns la formularul de cerere de acordare a TEP în termenul stabilit.

               (16)

               Comisia a solicitat toate informațiile considerate necesare și a verificat toate informațiile menționate în cererea de acordare a TEP la sediul societății în cauză.

               (17)

               S-a considerat că solicitantul nu ar trebui să beneficieze de TEP deoarece nu îndeplinea criteriile 2 și 3, astfel cum se prevede la articolul 2 alineatul (7) litera (c) din regulamentul de bază.

               (18)

               În ceea ce privește criteriul 2, s-a constatat la fața locului nerespectarea principiilor fundamentale ale Standardelor internaționale de contabilitate („IAS”), în special IAS 1 (respectiv principiul contabilității pe bază de angajamente, compensarea, lipsa reprezentării corecte a tranzacțiilor, raportarea eronată a informațiilor de bază privind regimul fiscal aplicabil societății) nici în situațiile financiare, nici în cadrul auditului acestora, fapt ce a pus la îndoială credibilitatea situațiilor financiare ale societății. În consecință, s-a constatat că societatea nu a demonstrat îndeplinirea criteriului 2.

               (19)

               În ceea ce privește criteriul 3, s-a constatat la fața locului că societatea beneficia de un regim fiscal specific moștenit de la precedentul sistem de economie planificată. Într-adevăr, controlul la fața locului a stabilit că, pe parcursul PI, solicitantul nu a achitat impozitul pe venit deoarece se afla încă în primii doi ani în care realiza profit din cadrul programului fiscal special aplicat întreprinderilor străine („2 ani 0 %, 3 ani 50 %”) prin care întreprinderile sunt scutite de la plata impozitului pe venit pe parcursul primilor doi ani în care realizează profit și sunt obligate la plata a jumătate din rata de impozitare aplicabilă (stabilită la 25 %) în următorii trei ani, ceea ce, în cazul de față, permite întreprinderii să beneficieze de o reducere de 50 % a ratei impozitului pe venit până în 2012. Societatea a fost, de asemenea, scutită de la plata unui set de impozite, inclusiv impozitul pentru întreținerea orașului, taxa privind digurile de protecție, taxele vamale și TVA-ul pentru achiziția de echipamente. De asemenea, ancheta a relevat existența unor denaturări semnificative în ceea ce privește dreptul de folosire a terenului („DFT”) relevant pentru solicitant, fapt ce atrage după sine concluzia că dreptul de folosire a terenului nu corespunde condițiilor economiei de piață. Având în vedere toate cele de mai sus, s-a constatat că societatea nu a demonstrat îndeplinirea criteriului 3.

               (20)

               Solicitantului și industriei din Uniune li s-a oferit posibilitatea de a-și prezenta observațiile referitoare la constatările de mai sus. Industria din Uniune a fost de acord cu constatările de mai sus, dar a afirmat, de asemenea, că ar fi trebuit evaluat impactul prețurilor denaturate la oțel de pe piața chineză de către Comisie. În ceea ce privește criteriul 2, solicitantul a declarat că acesta respectă IAS și, în ceea ce privește criteriul 3, acesta a prezentat observații și explicații privind regimul său fiscal și problemele legate de DFT semnalate de Comisie.

               (21)

               În ceea ce privește observațiile industriei din Uniune, se menționează faptul că problema prețurilor denaturate la oțel de pe piața chineză nu a fost investigată din cauza altor deficiențe clare constatate cu privire la TEP. Prin urmare, nu s-a ajuns la nicio concluzie în această privință.

               (22)

               Comisia a revizuit și a examinat cu atenție observațiile prezentate de solicitant. În ceea ce privește criteriul 2, explicațiile oferite nu au adus modificări ale situației de fapt pe baza căreia s-au stabilit discrepanțele din contabilitate, iar explicațiile referitoare la normele IAS aplicabile nu au fost considerate relevante. În ceea ce privește criteriul 3, în special taxa de protecție, taxele vamale și scutirea de TVA, explicațiile și informațiile furnizate de solicitant au fost acceptate. Cu toate acestea, alte explicații și informații furnizate de solicitant nu au putut infirma deficiențele clare legate de criteriul 3, și anume faptul că alocarea terenului este legată de activitățile comerciale, construirea de infrastructuri publice fără compensație și de lipsa variației prețului DFT în timp. Având în vedere deficiențele clare nesoluționate în ceea ce privește criteriul 3, acest criteriu nu este încă îndeplinit.

               (23)

               Pe baza celor de mai sus, s-a concluzionat că solicitantul nu a demonstrat îndeplinirea tuturor criteriilor prevăzute la articolul 2 alineatul (7) litera (c) din regulamentul de bază și, prin urmare, nu poate beneficia de TEP.

         3.   Tratamentul individual

               (24)

               În temeiul articolului 9 alineatul (5) din regulamentul de bază, se stabilește o taxă la nivel național, după caz, pentru țările care intră sub incidența articolului 2 alineatul (7) litera (a), cu excepția cazurilor în care societățile pot demonstra îndeplinirea tuturor criteriilor stabilite la articolul 9 alineatul (5) din regulamentul de bază și, prin urmare, li se poate acorda TI.

               (25)

               Greenwood Houseware a solicitat acordarea TI în eventualitatea în care nu i s-ar acorda TEP.

               (26)

               Pe baza informațiilor disponibile, s-a stabilit că societatea îndeplinea cerințele prevăzute la articolul 9 alineatul (5) din regulamentul de bază. Prin urmare, s-a ajuns la concluzia că solicitantului i se putea acorda TI.

         4.   Valoarea normală

   4.1.   Țara analogă

               (27)

               În temeiul articolului 2 alineatul (7) litera (a) din regulamentul de bază, în cazul importurilor provenite din țări fără economie de piață și în măsura în care nu se poate acorda TEP, pentru țările menționate la articolul 2 alineatul (7) litera (b) din regulamentul de bază, valoarea normală ar trebui stabilită pe baza prețului sau a valorii construite într-o țară analogă.

               (28)

               În avizul de deschidere, Comisia și-a exprimat intenția de a utiliza Turcia ca țară analogă adecvată pentru stabilirea valorii normale pentru RPC și a invitat părțile interesate să își prezinte observațiile în această privință. Turcia a fost deja utilizată ca țară analogă în ancheta inițială.

               (29)

               Nu s-au primit observații cu privire la selecția Turciei ca țară analogă pentru stabilirea valorii normale.

               (30)

               Comisia a solicitat cooperarea producătorilor din Turcia. Au fost trimise scrisori și chestionare relevante către trei societăți din Turcia. Niciuna dintre aceste societăți nu a cooperat în cadrul anchetei și nici nu a trimis informații relevante. Comisia a contactat din nou toți producătorii cunoscuți din Turcia, însă nu a primit răspuns. Această situație a fost adusă la cunoștința industriei din Uniune și a solicitantului, cărora li s-a solicitat să furnizeze observații relevante cu privire la metodele care trebuie utilizate pentru selectarea țării terțe care funcționează în condițiile unei economii de piață. Nu s-au primit observații.

               (31)

               Având în vedere cele de mai sus, s-a considerat ca fiind adecvat, în temeiul articolului 2 alineatul (7) litera (a) din regulamentul de bază, să se solicite cooperarea industriei din Uniune pentru a permite Comisiei să obțină informațiile necesare în vederea stabilirii valorii normale.

               (32)

               S-au trimis scrisori și chestionare relevante către producătorii din industria din Uniune pentru a obține informațiile necesare stabilirii valorii normale, iar Greenwood Houseware a fost invitată să își prezinte observațiile în acest sens.

               (33)

               Greenwood Houseware nu a trimis niciun fel de observații referitoare la utilizarea informațiilor obținute de la industria din Uniune pentru stabilirea valorii normale.

               (34)

               Un producător european a trimis toate informațiile necesare în timp util pentru stabilirea valorii normale și a fost de acord să coopereze în cadrul anchetei. Prin urmare, s-a decis stabilirea valorii normale pe această bază.

         4.2.   Stabilirea valorii normale

               (35)

               Ulterior optării pentru utilizarea datelor industriei din Uniune, valoarea normală a fost calculată pe baza informațiilor verificate la sediul producătorului din Uniune cooperant, Vale Mill Ltd.

               (36)

               S-a stabilit că vânzările interne ale producătorului din Uniune în ceea ce privește produsul similar sunt reprezentative în comparație cu produsul în cauză exportat către Uniune de producătorul-exportator din RPC.

               (37)

               În conformitate cu articolul 2 alineatul (7) litera (a) din regulamentul de bază, valoarea normală pentru RPC a fost stabilită pe baza informațiilor verificate primite de la singurul producător din Uniune cooperant, respectiv pe baza prețurilor achitate sau plătibile pe piața Uniunii pentru tipurile de produse comparabile, în cazul în care s-a constat că vânzările au fost efectuate în cursul operațiunilor comerciale normale sau pe baza valorilor construite, în cazul în care nu au existat vânzări interne în cursul operațiunilor comerciale normale ale tipurilor de produse comparabile, respectiv pe baza costurilor de producție a meselor de călcat fabricate de producătorul din Uniune la care se adaugă o sumă rezonabilă corespunzătoare costurilor de vânzare, cheltuielilor generale și administrative („VGA”) și profitului. Marja de profit utilizată este în conformitate cu cea utilizată în ancheta inițială.

         5.   Prețul de export

               (38)

               Solicitantul a realizat toate vânzările la export către Uniune prin societăți comerciale și de brokeraj afiliate localizate atât în afara Uniunii (o societate înregistrată în Hong Kong), cât și în interiorul Uniunii (25 de societăți înregistrate în diverse state membre ale Uniunii).

               (39)

               Deoarece toate vânzările la export către Uniune s-au realizat prin societăți comerciale afiliate, prețul de export a fost stabilit pe baza prețurilor produsului în momentul vânzării de către societățile comerciale afiliate primului cumpărător independent în temeiul articolului 2 alineatul (9) din regulamentul de bază.

               (40)

               Greenwood Houseware a utilizat un număr mare de societăți afiliate pentru vânzarea către primul cumpărător independent din Uniune. Produsul în cauză a intrat inițial în liberă circulație în Uniune printr-o societate afiliată societății solicitante și apoi a fost vândut către diverse societăți afiliate care realizau schimburi comerciale și alte activități pentru solicitant în diverse state membre ale Uniunii. Solicitantul a cerut limitarea calculelor privind dumpingul la tranzacțiile principalelor trei părți afiliate cu operațiuni comerciale în Țările de Jos, Regatul Unit și Belgia care reprezentau o proporție semnificativă din vânzările sale în Uniune. Având în vedere numărul total ridicat de societăți afiliate de vânzări și constrângerile de timp în ceea ce privește finalizarea anchetei, se consideră potrivită fundamentarea constatărilor privind dumpingul pe piețele principale sus-menționate ale solicitantului în Uniune. Comisia a verificat numărul total de vânzări la export din RPC via Hong Kong și până în punctul în care produsul în cauză a intrat în liberă circulație în Uniune și a fost revândut diverselor societăți comerciale. Abia din acest punct Comisia și-a limitat evaluarea privind dumpingul la cele trei piețe principale menționate.

               (41)

               În consecință și în conformitate cu articolul 2 alineatul (9) din regulamentul de bază, prețurile de export au fost construite pe baza prețurilor cu care produsul importat a fost revândut inițial către clienții independenți din Țările de Jos, Regatul Unit și Belgia. A fost necesară aplicarea unei deduceri pentru toate costurile suportate între import și revânzare, inclusiv costurile de vânzare, generale și administrative ale societăților importatoare pe parcursul PI. Aceste costuri au fost verificate la fața locului la sediul societăților respective.

               (42)

               Marjele de profit care acoperă operațiunile solicitantului cu privire la produsul în cauză pe parcursul PI au trebuit, de asemenea, deduse. În acest sens, profitul real al comercianților afiliați nu a putut fi utilizat deoarece relația între producătorul-exportator și comercianții afiliați a făcut ca aceste niveluri ale profitului să fie incerte. În plus, societatea a explicat la fața locului că, în mod obișnuit, nu contabiliza nivelurile de profit în maniera impusă de anchetă. Prin urmare, solicitantul a propus utilizarea de către Comisie a nivelului de profit normal folosit în cadrul anchetei anterioare. Prin urmare, în absența altor cifre, astfel cum s-a explicat mai sus, s-a decis utilizarea nivelului stabilit în ancheta inițială.

         6.   Comparație

               (43)

               În conformitate cu articolul 2 alineatele (11) și (12) din regulamentul de bază, marja de dumping pentru Greenwood Houseware a fost stabilită pe baza comparării unei valori normale medii ponderate pentru fiecare tip de produs cu un preț de export mediu ponderat pentru fiecare tip de produs, astfel cum s-a stabilit mai sus.

               (44)

               Comparația s-a realizat la nivel franco fabrică și la același nivel al operațiunilor comerciale.

               (45)

               În scopul asigurării unei comparații echitabile între valoarea normală și prețul de export, s-au făcut ajustări corespunzătoare diferențelor care afectează prețurile și comparabilitatea prețurilor, în conformitate cu articolul 2 alineatul (10) din regulamentul de bază. Au fost acordate ajustări, în cazul în care s-a dovedit a fi oportun și justificat, pentru diferențele de impozite indirecte, costuri de transport și de asigurare, costuri de manipulare, de încărcare și celelalte costuri accesorii, pentru costurile de ambalare, costurile creditului, costurile de cauțiune și garanție și pentru comisioane.

         7.   Marja de dumping

               (46)

               Comparația a arătat existența dumpingului. Această marjă de dumping exprimată ca un procentaj din prețul net franco la frontiera Uniunii Europene, înainte de plătirea taxelor vamale este de 22,7 %.

         D.   PERCEPEREA RETROACTIVĂ A TAXEI ANTIDUMPING

               (47)

               În lumina constatărilor de mai sus, taxa antidumping aplicabilă solicitantului trebuie percepută retroactiv pentru importurile produsului în cauză care au făcut obiectul înregistrării în conformitate cu articolul 3 din Regulamentul (CE) nr. 356/2009.

         E.   NOTIFICARE

               (48)

               Părțile interesate au fost informate cu privire la faptele și considerentele esențiale în temeiul cărora s-a intenționat instituirea unei taxe antidumping definitive modificate la importurile de mese de călcat ale solicitantului și perceperea acestei taxe retroactiv pentru importurile înregistrate.

               (49)

               Tuturor părților interesate li s-a oferit posibilitatea de a-și prezenta observațiile. Acestea au fost analizate și luate în considerare atunci când a fost cazul, însă nu au fost de natură să modifice concluziile.

               (50)

               Prezenta reexaminare nu afectează data la care măsurile instituite prin Regulamentul (CE) nr. 452/2007 vor expira în conformitate cu articolul 11 alineatul (2) din regulamentul de bază,

         ADOPTĂ PREZENTUL REGULAMENT:
   Articolul 1
   Tabelul de la articolul 1 alineatul (2) din Regulamentul (CE) nr. 452/2007 se modifică prin introducerea următoarelor:

                  „Țara

                  Producător

                  Nivelul taxei
                  (%)

                  Cod adițional TARIC

                  RPC

                  Greenwood Houseware (Zhuhai) Ltd

                  22,7 (5)

                  A953

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 ianuarie 2010.

            Pentru Consiliu

            Președintele

         E. SALGADO

      (1)  JO L 343, 22.12.2009, p. 51.

      (2)  JO L 56, 6.3.1996, p. 1.

      (3)  JO L 109, 26.4.2007, p. 12.

      (4)  JO L 109, 30.4.2009, p. 6.

      (5)  Taxa instituită prin prezenta este percepută retroactiv la importurile produsului în cauză care au fost înregistrate în conformitate cu articolul 3 din Regulamentul (CE) nr. 356/2009 al Comisiei (). Autorităților vamale li se impune prin prezenta să înceteze înregistrarea importurilor de produse originare din Republica Populară Chineză și fabricate de Greenwood Houseware (Zhuhai) Ltd.

      (6)  JO L 109, 30.4.2009, p. 6.”


title: Regulamentul de punere în aplicare (UE) nr. 577/2014 al Consiliului din 28 mai 2014 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
               29.5.2014

               RO

               Jurnalul Oficial al Uniunii Europene

               L 160/7

         REGULAMENTUL DE PUNERE ÎN APLICARE (UE) NR. 577/2014 AL CONSILIULUI
   din 28 mai 2014
   privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1), în special articolul 14 alineatul (1),
   întrucât:

               (1)

               La 17 martie 2014, Consiliul a adoptat Regulamentul (UE) nr. 269/2014.

               (2)

               Informațiile pentru șaptesprezece persoane și două entități incluse pe lista persoanelor, entităților și organismelor care fac obiectul măsurilor restrictive din Regulamentul (UE) nr. 269/2014 ar trebui modificate.

               (3)

               Anexa I la Regulamentul (UE) nr. 269/2014 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 269/2014 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 mai 2014.

            Pentru Consiliu

            Președintele

         E. VENIZELOS

      (1)  JO L 78, 17.3.2014, p. 6.

      ANEXĂ
      Rubricile referitoare la următoarele persoane și entități care figurează în anexa I la Regulamentul (UE) nr. 269/2014 se înlocuiesc cu rubricile de mai jos.
      Persoane:

                  Nume

                  Date de identificare

                  Motive

                  Data includerii pe listă

                  Vladimir Andreevich Konstantinov
                  (Владимир Андреевич Константинов)

                  Născut la data de 19.11.1956
                  Vladimirovca, raionul Slobozia, Republica Moldova

                  În calitate de purtător de cuvânt al Verkhovna Rada din Crimeea, Konstantinov a jucat un rol important în deciziile luate de către Verkhovna Rada din Crimeea privind „referendumul” împotriva integrității teritoriale a Ucrainei și a îndemnat alegătorii să voteze în favoarea independenței Crimeii.

                  17.3.2014

                  Pyotr Anatolyevich Zima
                  (Пётр Анатольевич Зима)

                  Născut la data de 29.3.1965

                  Zima a fost numit noul șef al Serviciului de securitate din Crimeea, (SBU) la 3 martie 2014 de către „prim-ministrul” Aksyonov și a acceptat această numire. A furnizat informații relevante, inclusiv o bază de date, Serviciului de informații rus (SVR). Acestea includeau informații privind activiștii Euro-Maidan și apărătorii drepturilor omului din Crimeea. Zima a jucat un rol important în împiedicarea autorităților ucrainene să controleze teritoriul Crimeii.
                  La 11 martie 2014, a fost proclamată înființarea unui serviciu de securitate independent al Crimeii de către foști ofițeri SBU din Crimeea.

                  17.3.2014

                  Yuriy Gennadyevich Zherebtsov
                  (Юрий Геннадьевич Жеребцов)

                  Născut la data de 19.11.1965.

                  Consilier al purtătorului de cuvânt al Verkhovna Rada din Crimeea, unul dintre principalii organizatori ai „referendumului” de la 16 martie 2014 împotriva integrității teritoriale a Ucrainei.

                  17.3.2014

                  Anatoliy Alekseevich Sidorov
                  (Анатолий Алексеевич Сидоров)

                  Născut la data de 2.7.1958

                  Comandant al Districtului militar de vest al Rusiei, ale cărui unități sunt desfășurate în Crimeea. Este responsabil pentru o parte a prezenței militare ruse în Crimeea, care subminează suveranitatea Ucrainei și a sprijinit autoritățile din Crimeea în împiedicarea demonstrațiilor publice împotriva măsurilor în direcția unui „referendum” și a încorporării în Rusia.

                  17.3.2014

                  Aleksandr Viktorovich Galkin
                  (Александр Викторович Галкин)

                  Născut la data de 22.3.1958

                  Comandant al Districtului militar de sud al Rusiei (DMS). Forțele DMS sunt desfășurate în Crimeea. Este responsabil pentru o parte a prezenței militare ruse în Crimeea, care subminează suveranitatea Ucrainei și a sprijinit autoritățile din Crimeea în împiedicarea demonstrațiilor publice împotriva măsurilor în direcția unui „referendum” și a încorporării în Rusia.
                  Flota Mării Negre se află sub comanda lui Galkin; o mare parte dintre mișcările forțelor înspre Crimeea s-au desfășurat prin Districtul militar de sud.

                  17.3.2014

                  Mikhail Grigoryevich Malyshev
                  (Михаил Григорьевич Малышев)

                  Născut la data de 10.10.1955

                  Președintele Comisiei electorale din Crimeea.
                  Responsabil de gestionarea „referendumului” din Crimeea. Responsabil, în cadrul sistemului rus, de semnarea rezultatelor „referendumului”.

                  21.3.2014

                  Valery Kirillovich Medvedev
                  (Михаил Григорьевич Малышев)

                  Născut la data de 21.8.1946,
                  Rusia.

                  Responsabil de gestionarea „referendumului” din Crimeea. Responsabil, în cadrul sistemului rus, de semnarea rezultatelor „referendumului”.

                  21.3.2014.

                  General-locotenent Igor Nikolaevich Turchenyuk
                  (Игорь Николаевич Турченюк)

                  Născut la data de 5.12.1959
                  Kârgâzstan/Osh

                  Comandantul de facto al trupelor ruse desfășurate pe teren în Crimeea (pe care Rusia continuă să le numească oficial „miliții locale de autoapărare”).

                  21.3.2014.

                  Elena Borisovna Mizulina
                  (Елена Борисовна Мизулина)

                  Născută la data de 9.12.1954
                  Buly, Kostroma Oblast

                  Inițiatoare și cosusținătoare a propunerilor legislative recente din Rusia care ar fi permis regiunilor altor țări să se unească cu Rusia fără acordul prealabil al autorităților lor centrale.

                  21.3.2014.

                  Valeriy Dmitrievich Bolotov
                  (Валерий Дмитриевич Болотов)

                  Născut la data de 13.2.1970
                  Stachanov, Lugansk Oblast, RSS Ucraineană

                  Unul dintre liderii grupului separatist „Armata din sud-est” care a ocupat clădirea Serviciului de Securitate din regiunea Lugansk. Înainte de ocuparea clădirii, împreună cu alți complici, a deținut arme aparent furnizate ilegal din Rusia și de către grupuri infracționale locale.

                  29.4.2014

                  Andriy Yevgenevich Purgin
                  (Андрей Евгеньевич Пургин)

                  Născut la data de 26.1.1972

                  Șef al „Republicii Donețk”, participant activ și organizator al acțiunilor separatiste, coordonator al acțiunilor „turiștilor ruși” în Donețk. Cofondator al unei „inițiative civice a Donbas pentru Uniunea Eurasiatică”.

                  29.4.2014

                  Sergey Gennadevich Tsyplakov
                  (Сергей Геннадьевич Цыплаков)

                  Născut la data de 1.5.1983
                  Donetsk, RSS Ucraineană

                  Unul dintre liderii organizației radicale din punct de vedere ideologic Miliția populară din Donbas. A luat parte în mod activ la ocuparea unui număr de clădiri publice în regiunea Donețk.

                  29.4.2014

                  Igor Vsevolodovich Girkin alias Igor Strelkov
                  (Игорь Всеволодович Гиркин)

                  Născut la data de 17.12.1970
                  Pașaport nr. 4506460961

                  Identificat ca membru al personalului Direcției principale de informații a Statului Major al forțelor armate ale Federației Ruse (GRU). A fost implicat în incidentele de la Sloviansk. Este unul dintre asistenții lui Sergey Aksionov în materie de securitate, prim-ministru autoproclamat al Crimeei.

                  29.4.2014

                  Viacheslav Ponomariov
                  Viacheslav Vladimirovich Ponomariov
                  (Вячеслав Владимирович Пономарёв)

                  Născut la data de 2.5.1965
                  Sloviansk

                  Primar autodeclarat al orașului Slaviansk. Ponomariov a făcut apel la Vladimir Putin să trimită trupe ruse pentru a proteja orașul și ulterior i-a solicitat furnizarea de arme. Oamenii lui Ponomariov sunt implicați în răpiri (au capturat reporterii ucraineni Irma Krat și Simon Ostrovsky, un reporter pentru Vice News, ambii fiind ulterior eliberați; au deținut observatori militari desfășurați în temeiul Documentului OSCE de la Viena).

                  12.5.2014

                  Igor Mykolaiovych Bezler
                  Igor Nikolaevich Bezler,
                  (Игорь Николаевич Безлер)

                  Născut la data de 30.12.1965
                  Simferopol

                  Unul dintre liderii miliției autoproclamate a orașului Horlivka. A preluat controlul clădirii Biroului Serviciului de Securitate al Ucrainei din regiunea Donetsk și ulterior a sechestrat sediul districtual al Ministerului Afacerilor Interne din orașul Horlivka. Are legături cu Ihor Girkin sub a cărui conducere a fost implicat în asasinarea lui Volodymyr Rybak, deputat al poporului în Consiliul Municipal al orașului Horlivka, potrivit SBU.

                  12.5.2014

                  Oleg Tsariov
                  Oleg Anatolevich Tsariov
                  (Олег Анатолійович Царьов)
                  (Олег Анатольевич Царёв)

                  Născut la data de 2.6.1970
                  Dnipropetrovsk

                  Membru al Radei. A solicitat public crearea Republicii Federale Novorossia, formată din regiunile din sud-estul Ucrainei.

                  12.5.2014

                  Roman Lyagin
                  (Роман Лягин)

                  Născut la data de 30.5.1980
                  Donetsk

                  Șeful Comisiei electorale centrale a „Republicii Populare Donetsk”. A organizat în mod activ referendumul din 11 mai privind autodeterminarea „Republicii Populare Donetsk”.

                  12.5.2014

            Entități:

                  Nume

                  Date de identificare

                  Motive

                  Data includerii pe listă

                  PJSC Chernomorneftegaz
                  alias Chornomornaftogaz

                  Prospekt Kirova/per. Sovarkomovskji 52/1 Simferopol, Crimeea

                  La 17.3.2014, „Parlamentul Crimeei” a adoptat o rezoluție prin care declară confiscarea, în numele „Republicii Crimeea”, a activelor deținute de întreprinderea Chernomorneftegaz. Astfel, întreprinderea este confiscată efectiv de către „autoritățile” Crimeei.

                  12.5.2014

                  Feodosia
                  alias Feodossyskoje Predprijatije po obespetscheniju nefteproduktami

                  98107, Crimeea, Feodosiya, Geologicheskaya str.2
                  Societate care asigură servicii de transbordare pentru petrol brut și produse petroliere.

                  La 17.3.2014, „Parlamentul Crimeei” a adoptat o rezoluție prin care declară confiscarea, în numele „Republicii Crimeea”, a activelor deținute de întreprinderea Feodosia. Astfel, întreprinderea este confiscată efectiv de către „autoritățile” Crimeei.

                  12.5.2014


title: Regulamentul de punere în aplicare (UE) 2016/32 al Comisiei din 14 ianuarie 2016 de extindere a taxei antidumping definitive instituite prin Regulamentul de punere în aplicare (UE) 2015/82 privind importurile de acid citric originar din Republica Populară Chineză la importurile de acid citric expediat din Malaysia, declarat sau nu ca fiind originar din Malaysia

text:
               15.1.2016

               RO

               Jurnalul Oficial al Uniunii Europene

               L 10/3

         REGULAMENTUL DE PUNERE ÎN APLICARE (UE) 2016/32 AL COMISIEI
   din 14 ianuarie 2016
   de extindere a taxei antidumping definitive instituite prin Regulamentul de punere în aplicare (UE) 2015/82 privind importurile de acid citric originar din Republica Populară Chineză la importurile de acid citric expediat din Malaysia, declarat sau nu ca fiind originar din Malaysia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 13,
   întrucât:
   1.   PROCEDURA

   1.1.   Măsurile existente

               (1)

               În urma unei anchete antidumping (denumită în continuare „ancheta inițială”), Consiliul a instituit prin Regulamentul (CE) nr. 1193/2008 (2) o taxă antidumping definitivă la importurile de acid citric originar din Republica Populară Chineză („RPC”). Măsurile au luat forma unei taxe ad valorem cuprinsă între 6,6 % și 42,7 % (denumite în continuare „măsurile inițiale”).

               (2)

               Comisia Europeană (denumită în continuare „Comisia”) a acceptat prin Decizia 2008/899/CE (3) angajamentele de preț oferite de șapte producători-exportatori din China sau un grup de producători-exportatori, împreună cu Camera de Comerț a importatorilor și a exportatorilor de metale, de minerale și de produse chimice din China.

               (3)

               Prin Decizia 2012/501/UE (4), Comisia a retras angajamentul oferit de unul dintre producătorii-exportatori, și anume Laiwu Taihe Biochemistry Co. Ltd (denumit în continuare „Laiwu”).

               (4)

               Prin Regulamentul de punere în aplicare (UE) 2015/82 (5), în urma unei reexaminări efectuate în perspectiva expirării măsurilor și a unei reexaminări intermediare parțiale (denumite în continuare „anchetele anterioare”), în conformitate cu articolul 11 alineatul (2) și, respectiv, cu articolul 11 alineatul (3) din regulamentul de bază, Comisia a menținut măsurile definitive și le-a modificat nivelul. Taxele antidumping definitive în vigoare la importurile de acid citric originar din RPC sunt cuprinse între 15,3 % și 42,7 % (denumite în continuare „măsurile în vigoare”).

         1.2.   Produsul în cauză și produsul care face obiectul anchetei

               (5)

               În conformitate cu definiția din ancheta inițială, produsul în cauză este acidul citric (inclusiv citratul trisodic dihidrat) originar din RPC, încadrat în prezent la codurile NC 2918 14 00 și ex 2918 15 00 (denumit în continuare „produsul în cauză”).

               (6)

               Produsul care face obiectul anchetei este același cu cel descris în considerentul anterior, dar expediat din Malaysia, indiferent dacă este declarat ca fiind originar din Malaysia sau nu, încadrat în prezent la aceleași coduri NC ca și produsul în cauză (denumit în continuare „produsul care face obiectul anchetei”). Pentru produsul care face obiectul anchetei, codurile TARIC sunt 2918140010 și 2918150011.

               (7)

               Ancheta a arătat că acidul citric exportat din RPC către Uniune și acidul citric expediat din Malaysia către Uniune sunt produse care prezintă aceleași caracteristici fizice și tehnice de bază și sunt destinate aceleiași utilizări, ele trebuind, prin urmare, considerate produse similare în sensul articolului 1 alineatul (4) din regulamentul de bază.

         1.3.   Temeiul deschiderii anchetei

               (8)

               Comisia dispunea de suficiente elemente de probă prima facie potrivit cărora măsurile în vigoare sunt eludate prin importuri din Malaysia ale produsului care face obiectul anchetei.

               (9)

               Informațiile aflate la dispoziția Comisiei au arătat că, ulterior instituirii măsurilor asupra produsului în cauză, astfel cum s-a subliniat în considerentele 1-4 de mai sus, a avut loc o modificare semnificativă în configurația schimburilor comerciale care implică exporturi din Republica Populară Chineză și Malaysia în Uniune, fără nicio motivare sau justificare economică suficientă a acestei modificări, alta decât instituirea taxei.

               (10)

               Mai mult, Comisia dispunea de suficiente elemente de probă prima facie potrivit cărora efectele corective ale măsurilor în vigoare sunt compromise, atât în ceea ce privește cantitatea, cât și prețul.

               (11)

               În sfârșit, Comisia dispunea de suficiente elemente de probă prima facie potrivit cărora prețurile produsului care face obiectul anchetei fac obiectul unui dumping în comparație cu valoarea normală stabilită anterior pentru produsul în cauză.

         1.4.   Deschiderea ex officio a anchetei

               (12)

               Deoarece a stabilit, după informarea statelor membre, că existau suficiente elemente de probă prima facie pentru deschiderea unei anchete, la 1 mai 2015, Comisia a deschis, din proprie inițiativă, o anchetă, prin Regulamentul de punere în aplicare (UE) 2015/706 al Comisiei (6) (denumit în continuare „regulamentul de deschidere”), în conformitate cu articolul 13 alineatul (3) și cu articolul 14 alineatul (5) din regulamentul de bază. Prin regulamentul de deschidere, Comisia a invitat, de asemenea, autoritățile vamale să înregistreze importurile de acid citric expediat din Malaysia.

         1.5.   Ancheta

               (13)

               Comisia a informat oficial autoritățile din RPC și Malaysia, producătorii-exportatori cunoscuți din aceste țări, importatorii din Uniune cunoscuți ca fiind interesați și industria Uniunii cu privire la deschiderea anchetei. Misiunea Republici Malaysia în Uniunea Europeană a oferit informațiile de contact ale producătorilor-exportatori din Malaysia. Au fost trimise formulare de scutire respectivilor producători-exportatori din Malaysia. De asemenea, s-au trimis chestionare producătorilor-exportatori cunoscuți din RPC, precum și importatorilor neafiliați din Uniune.

               (14)

               Comisia a oferit părților interesate posibilitatea de a-și face cunoscut punctul de vedere în scris și de a solicita să fie audiate de Comisie și/sau de consilierul-auditor în termenul prevăzut în regulamentul de deschidere. Toate părțile au fost informate asupra faptului că lipsa de cooperare ar putea duce la aplicarea dispozițiilor articolului 18 din regulamentul de bază și la stabilirea constatărilor pe baza datelor disponibile.

               (15)

               O societate malaysiană a susținut că nu este producător, ci un simplu utilizator de acid citric și, prin urmare, nu a solicitat o scutire. Societatea respectivă a fost informată că, dacă are societăți producătoare afiliate din Malaysia, acestea sunt invitate, de asemenea, să răspundă la formularul de scutire. Comisia nu a primit răspuns la formularul de scutire de la niciun producător-exportator malaysian. Șase producători-exportatori din RPC și patru importatori neafiliați din Uniune au trimis răspunsuri la chestionar.

         1.6.   Perioada de raportare și perioada de anchetă

               (16)

               Perioada de anchetă a acoperit perioada cuprinsă între 1 ianuarie 2011 și 31 martie 2015. În cursul perioadei de anchetă, au fost colectate date pentru a investiga, printre altele, modificarea configurației schimburilor comerciale. Pentru perioada de raportare, cuprinsă între 1 ianuarie 2014 și 31 martie 2015, au fost colectate date mai detaliate, pentru a se examina posibila compromitere a efectului corectiv al măsurilor în vigoare în ceea ce privește prețurile și/sau cantitățile, precum și existența dumpingului.

         2.   REZULTATELE ANCHETEI

   2.1.   Considerații generale

               (17)

               În conformitate cu articolul 13 alineatul (1) din regulamentul de bază, existența eludării a fost evaluată analizând, în mod succesiv, dacă configurația schimburilor comerciale dintre RPC, Malaysia și Uniune a suferit o modificare, dacă această modificare este rezultatul unei practici, al unui proces sau al unei activități pentru care nu există un motiv întemeiat sau o justificare economică suficientă în afară de instituirea taxei, dacă au existat elemente de probă pentru a dovedi existența unui prejudiciu sau compromiterea efectelor corective ale taxei în ceea ce privește prețurile și/sau cantitățile produsului care face obiectul anchetei și dacă au existat elemente de probă care să ateste existența dumpingului în raport cu valorile normale stabilite anterior în ancheta inițială, dacă este cazul în conformitate cu dispozițiile articolului 2 din regulamentul de bază.

         2.2.   Gradul de cooperare și determinarea volumului schimburilor comerciale

      Malaysia

               (18)

               Niciunul dintre exportatorii din Malaysia nu a cooperat în cadrul actualei anchete. Dată fiind lipsa de cooperare, constatările referitoare la exporturile de acid citric din Malaysia către Uniune au avut la bază datele disponibile în conformitate cu articolul 18 alineatul (1) din regulamentul de bază. În acest caz, datele Comext au fost utilizate în vederea stabilirii volumelor generale de importuri din Malaysia către Uniune.

      RPC

               (19)

               Șase producători/exportatori din RPC, care au făcut, de asemenea, obiectul unor angajamente, au oferit un răspuns la chestionar. Exporturile societăților care au cooperat au acoperit aproximativ 54 % din totalul exporturilor din China către Uniune și aproximativ 69 % din exporturile din China către Malaysia în cursul perioadei de raportare.

               (20)

               Date fiind lipsa de cooperare din partea Malaysiei și numai cooperarea parțială din partea RPC, datele Comext au fost utilizate în vederea stabilirii volumelor totale de exporturi din RPC către Uniune. Acestea au făcut obiectul unor verificări încrucișate cu statisticile naționale din China. În vederea stabilirii volumelor totale de exporturi din RPC către Malaysia, au fost folosite, de asemenea, statisticile naționale din China.

               (21)

               Datele statistice au fost confruntate cu datele transmise de cei șase producători-exportatori care au cooperat. Datele transmise de societățile care au cooperat prezentau tendințe similare cu cele stabilite în Comext, pe de o parte, și în statisticile naționale din China, pe de altă parte.

         2.3.   Modificarea configurației schimburilor comerciale

      Importuri de acid citric în Uniune

               (22)

               În cursul perioadei de anchetă, importurile produsului în cauză din RPC către Uniune au crescut mai întâi cu 14 % din 2011 până în 2012. Ulterior, în 2013, acestea au scăzut sub nivelul din 2011 și apoi au crescut din nou în 2014 până la sfârșitul perioadei de raportare. În general, a existat o creștere de 5 % în cursul perioadei de anchetă, de la 201 345 de tone în 2011 la 210 516 tone în cursul perioadei de raportare.

               (23)

               Această evoluție trebuie să fie examinată în raport cu creșterea relativă a importurilor din Malaysia, în cursul aceleași perioade, adică de la 792 de tone în 2011 la 6 837 de tone în cursul perioadei de raportare, de peste opt ori mai mult. Creșterea totală a volumului importurilor din Malaysia între 2011 și sfârșitul perioadei de raportare a fost de peste 6 000 de tone.

               (24)

               Tabelul 1 prezintă cantitățile importurilor de acid citric din RPC (7) și Malaysia în Uniune, între 1 ianuarie 2011 și sfârșitul perioadei de raportare.

                  Tabelul 1

                  Volumele importurilor din RPC și Malaysia în Uniune

                           2011

                           2012

                           2013

                           2014

                           PR (8)

                           China (tone)

                           201 345

                           230 454

                           193 383

                           205 791

                           210 516

                              Indice

                              100

                              114

                              96

                              102

                              105

                           Malaysia (tone)

                           792

                           1 972

                           4 403

                           6 559

                           6 837

                              Indice

                              100

                              249

                              556

                              828

                              863

      Exporturi din Republica Populară Chineză în Malaysia

               (25)

               De asemenea, astfel cum se prezintă în tabelul 2 de mai jos, a existat o creștere relativă substanțială a exporturilor de acid citric din RPC către Malaysia în cursul perioadei de anchetă, adică de la 7 990 de tone în 2011 la 13 763 de tone în cursul perioadei de raportare, ceea ce reprezintă o creștere de peste 70 %. Această creștere a fost de aproximativ 6 000 de tone și, astfel, a corespuns aproape exact creșterii volumelor importurilor din Malaysia în Uniune, astfel cum se prezintă în tabelul 1. Această tendință de creștere a fost observată și în cazul celor șase producători-exportatori din China care au cooperat.

                  Tabelul 2

                  Volumele exporturilor din RPC către Malaysia

                           2011

                           2012

                           2013

                           2014

                           PR

                           Cantitatea totală a exporturilor către Malaysia (tone)

                           7 990

                           7 333

                           11 693

                           15 172

                           13 763

                           Total exporturi către Malaysia

                              Indice

                              100

                              92

                              146

                              190

                              172

                           Exporturile către Malaysia ale producătorilor-exportatori din China care au cooperat

                              Indice

                              100

                              123

                              209

                              197

                              216

                              Sursă: Goodwill China Business Information Ltd, răspunsuri la chestionare.

      Concluzie cu privire la modificarea configurației schimburilor comerciale

               (26)

               Creșterea volumelor, atât ale exporturilor din Malaysia către Uniune, cât și ale exporturilor din RPC către Malaysia a avut loc după instituirea măsurilor inițiale. Aceasta constituie o modificare în configurația schimburilor comerciale dintre RPC și Malaysia, pe de o parte, și dintre Malaysia și Uniune, pe de altă parte.

               (27)

               Deși se observă că, în termeni absoluți, volumul importurilor din Malaysia în Uniune era încă destul de scăzut în cursul perioadei de anchetă (PA), tendința este de creștere bruscă.

         2.4.   Natura practicilor de eludare

               (28)

               Articolul 13 alineatul (1) din regulamentul de bază prevede ca modificarea configurației schimburilor comerciale să fie rezultatul unei practici, al unui proces sau al unei activități pentru care nu există alt motiv întemeiat sau justificare economică suficientă decât instituirea taxei. Practicile, procesele sau activitățile includ, printre altele, expedierea produsului care face obiectul măsurilor prin țări terțe.

      Volumul producției în Malaysia

               (29)

               Având în vedere că nu a existat cooperare din partea niciunei societăți din Malaysia, nu au putut fi obținute informații privind posibilele niveluri ale producției reale a produsului care face obiectul anchetei în Malaysia.

      Transbordarea

               (30)

               La deschiderea prezentei anchete, Comisia dispunea de elemente de probă potrivit cărora unii producători-exportatori din China aveau relații de afaceri cu importatori din Uniune, care sugerau posibilitatea eludării taxelor prin transbordare. În plus, conform considerentului 29 de mai sus, nu a existat niciun element de probă potrivit căruia există o producție reală în Malaysia și nicio societate din Malaysia nu a cooperat. În plus, conform considerentelor 22-26 de mai sus, a existat o modificare evidentă a configurației schimburilor comerciale, care s-a manifestat prin creșterea simultană a exporturilor din RPC către Malaysia și a importurilor din Malaysia în Uniune, aproape în cantități identice.

               (31)

               Prin urmare, s-a concluzionat că există o transbordare către Uniune a acidului citric originar din China via Malaysia.

         2.5.   Lipsa unei motivații suficiente sau a unei justificări economice, alta decât instituirea taxei antidumping

               (32)

               Ancheta nu a relevat niciun alt motiv întemeiat sau nicio altă justificare economică pentru transbordare în afară de evitarea măsurilor în vigoare privind produsul în cauză. Cu excepția taxei, nu a fost identificat niciun alt element care ar fi putut fi considerat o compensare a costurilor transbordării acidului citric originar din RPC via Malaysia (în special a celor legate de transport și de reîncărcare).

         2.6.   Neutralizarea efectului corectiv al taxei antidumping

               (33)

               Pentru a evalua dacă acidul citric importat, în ceea ce privește cantitatea și prețul, a compromis efectul corectiv al măsurilor în vigoare, au fost utilizate date Comext, fiind considerate cele mai bune date disponibile privind cantitățile și prețurile importurilor din Malaysia. Prețurile astfel determinate au fost comparate cu nivelul de eliminare a prejudiciului stabilit pentru producătorii din Uniune în cadrul anchetelor anterioare. (9)

               (34)

               Deși se observă că, în termeni absoluți, volumul importurilor din Malaysia în Uniune era încă destul de scăzut în cursul perioadei de anchetă (PA), tendința lor este de creștere bruscă. Prin urmare, creșterea importurilor din Malaysia către Uniune de la 792 de tone în 2011 la 6 837 de tone în cursul perioadei de raportare (PR) a fost considerată semnificativă în ceea ce privește volumul relativ.

               (35)

               Comparația a fost efectuată între nivelul de eliminare a prejudiciului astfel cum a fost stabilit în cadrul anchetelor anterioare și prețul mediu al exporturilor stabilit pe baza datelor Comext, în cadrul prezentei anchete, pentru Malaysia și ajustat pentru a ține cont de costurile ulterioare importului. Dată fiind cooperarea insuficientă, costurile ulterioare importului au fost stabilite, de asemenea, pe baza datelor din anchetele anterioare. Comparația a indicat o subcotare semnificativă pentru Malaysia, de 30-40 %. Prin urmare, s-a concluzionat că efectele corective ale măsurilor în vigoare au fost compromise atât în ceea ce privește cantitățile, cât și prețurile.

         2.7.   Dovada existenței dumpingului

               (36)

               În cele din urmă, în conformitate cu articolul 13 alineatul (1) din regulamentul de bază, s-a verificat dacă există elemente de probă care să ateste existența unui dumping în raport cu valoarea normală stabilită în anchetele anterioare.

               (37)

               În anchetele anterioare, valoarea normală pentru RPC s-a stabilit pe baza prețurilor din Canada, care, în respectivele anchete, s-a constatat a fi țara cu o economie de piață adecvată analogă.

               (38)

               Prețurile de export din Malaysia către Uniune au fost stabilite pe baza datelor disponibile, și anume prețul mediu al exporturilor de acid citric în cursul perioadei de raportare, în conformitate cu raportarea din Comext, și ajustate în conformitate cu descrierea de mai jos.

               (39)

               În scopul asigurării unei comparații juste între valoarea normală și prețul de export, s-a ținut seama în mod corespunzător, sub forma ajustărilor, de diferențele care afectează prețurile și comparabilitatea acestora, în conformitate cu articolul 2 alineatul (10) din regulamentul de bază. În consecință, s-au efectuat ajustări pentru diferențe în ceea ce privește costurile de transport și de asigurare. Având în vedere că producătorii din Malaysia nu au cooperat, ajustările au trebuit să fie stabilite pe baza datelor disponibile, și anume a cotației de preț emise de un furnizor independent de cotații mondiale privind transportul de mărfuri (10) în cursul perioadei de raportare, pentru transportul și asigurarea între un anumit port din Malaysia și un anumit port din Uniune, cu termeni de livrare CIF estimați la 65-75 EUR/tm.

               (40)

               În conformitate cu articolul 2 alineatele (11) și (12) din regulamentul de bază, marja de dumping a fost calculată comparând valoarea normală medie ponderată stabilită în anchetele anterioare cu prețurile medii ponderate corespunzătoare ale exporturilor din Malaysia către Uniune, conform considerentelor 38 și 39 de mai sus, în cursul perioadei de raportare, exprimate ca procentaj din prețul CIF la frontiera Uniunii, înainte de vămuire. Comparația a indicat un dumping de 50-60 %.

         3.   MĂSURI

               (41)

               Ținând cont de cele de mai sus, Comisia a concluzionat că taxa antidumping definitivă instituită pentru importurile de acid citric din RPC în Uniune a fost eludată prin operațiuni de transbordare via Malaysia, în conformitate cu articolul 13 alineatul (1) din regulamentul de bază.

               (42)

               În conformitate cu articolul 13 alineatul (1) prima teză din regulamentul de bază, măsurile în vigoare privind importurile produsului în cauză ar trebui, prin urmare, să fie extinse și asupra importurilor produsului care face obiectul anchetei, și anume același produs, dar expediat din Malaysia, indiferent dacă este sau nu declarat ca provenind din Malaysia.

               (43)

               Trebuie extinse măsurile prevăzute la articolul 1 alineatul (2) din Regulamentul de punere în aplicare (UE) 2015/82 al Comisiei pentru „toate celelalte societăți”, care reprezintă în prezent o taxă antidumping definitivă de 42,7 % aplicabilă prețului net, franco frontiera Uniunii, înainte de vămuire.

               (44)

               În conformitate cu articolul 13 alineatul (3) și cu articolul 14 alineatul (5) din regulamentul de bază, care prevăd ca orice măsură extinsă să se aplice importurilor care au fost înregistrate la intrarea în Uniune în conformitate cu regulamentul de deschidere, ar trebui să se perceapă taxe la importurile înregistrate de acid citric expediate din Malaysia.

         4.   CERERI DE SCUTIRE

               (45)

               Astfel cum s-a menționat în considerentul 15, niciunul dintre producătorii din țara în cauză nu s-a prezentat după deschiderea anchetei. În consecință, nu a fost prezentată nicio cerere de scutire de eventuala extindere a măsurilor, în conformitate cu articolul 13 alineatul (4) din regulamentul de bază.

         5.   NOI EXPORTATORI

               (46)

               Fără a aduce atingere articolului 11 alineatul (3) din regulamentul de bază, producătorii din Malaysia care nu s-au prezentat la prezenta procedură și nu au exportat produsul care face obiectul anchetei către Uniune în cursul perioadei de raportare și care intenționează să depună o cerere de scutire de taxa antidumping extinsă, în conformitate cu articolul 11 alineatul (4) și cu articolul 13 alineatul (4) din regulamentul de bază, vor trebui să completeze un formular de scutire pentru a permite Comisiei să decidă dacă această scutire este justificată. O astfel de scutire poate fi acordată după evaluarea situației pieței, a capacității de producție și a nivelului de utilizare a acestei capacități, a cumpărărilor și vânzărilor și a probabilității de continuare a practicilor pentru care există un motiv temeinic insuficient sau o justificare economică insuficientă, precum și elemente de probă privind dumpingul. Comisia efectuează, în mod normal, și o vizită de control la fața locului. Cererea ar trebui să fie adresată Comisiei, cuprinzând toate informațiile relevante, în special orice modificare a activităților societății legate de producție și de vânzări.

               (47)

               Dacă scutirea este justificată, Comisia va propune, după consultarea comitetului consultativ, modificarea măsurilor extinse în vigoare, în mod corespunzător. În continuare, orice scutire acordată va fi monitorizată, pentru a se asigura conformitatea.

         6.   INFORMAREA PĂRȚILOR

   Tuturor părților interesate li s-au comunicat faptele și considerațiile esențiale care au condus la concluziile de mai sus, iar ele au fost invitate să formuleze observații cu privire la acestea. Nu s-au primit observații.

               (48)

               Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din Regulamentul (CE) nr. 1225/2009,

         ADOPTĂ PREZENTUL REGULAMENT:
   Articolul 1
   (1)   Taxa antidumping definitivă aplicabilă pentru „toate celelalte societăți”, instituită prin articolul 1 alineatul (2) din Regulamentul (CE) nr. 1193/2008 al Consiliului în ceea ce privește importurile de acid citric originar din Republica Populară Chineză, se extinde la importurile de acid citric expediat din Malaysia, declarat sau nu ca fiind originar din Malaysia, încadrat în prezent la codurile NC 2918 14 00 (cod TARIC 2918140010) și ex 2918 15 00 (cod TARIC 2918150011).
   (2)   Taxa extinsă în temeiul alineatului (1) de la prezentul articol se percepe la importurile expediate din Malaysia, declarate sau nu ca fiind originare din Malaysia, înregistrate în conformitate cu articolul 2 din Regulamentul de punere în aplicare (UE) 2015/706 al Comisiei și cu articolul 13 alineatul (3) și articolul 14 alineatul (5) din Regulamentul (CE) nr. 1225/2009.
   (3)   În absența unor dispoziții contrare, se aplică dispozițiile în vigoare cu privire la taxele vamale.
   Articolul 2
   (1)   Cererile de scutire de taxa extinsă prin dispozițiile articolului 1 se formulează în scris în una dintre limbile oficiale ale Uniunii Europene și trebuie semnate de către o persoană autorizată să reprezinte entitatea care solicită scutirea. Cererea trebuie trimisă la următoarea adresă:

               European Commission

               Directorate-General for Trade

               Directorate H

               Office: CHAR 04/039

               1040 Bruxelles

               BELGIA

         (2)   În conformitate cu articolul 13 alineatul (4) din Regulamentul (CE) nr. 1225/2009, Comisia poate autoriza, printr-o decizie, scutirea importurilor provenind de la societățile care nu eludează măsurile antidumping instituite prin Regulamentul (UE) nr. 791/2011 de taxa extinsă prevăzută la articolul 1.
   Articolul 3
   Autoritățile vamale sunt invitate să suspende înregistrarea importurilor stabilită în conformitate cu articolul 2 din Regulamentul (UE) 2015/706.
   Articolul 4
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 ianuarie 2016.

            Pentru Comisie

            Președintele

         Jean-Claude JUNCKER

      (1)  JO L 343, 22.12.2009, p. 51.

      (2)  Regulamentul (CE) nr. 1193/2008 al Consiliului din 1 decembrie 2008 de instituire a unei taxe antidumping definitive și de colectare definitivă a taxelor provizorii la importurile de acid citric originar din Republica Populară Chineză (JO L 323, 3.12.2008, p. 1).

      (3)  Decizia 2008/899/CE a Comisiei din 2 decembrie 2008 de acceptare a unui angajament oferit în cadrul procedurii antidumping privind importurile de acid citric originar din Republica Populară Chineză (JO L 323, 3.12.2008, p. 62).

      (4)  Decizia 2012/501/UE a Comisiei din 7 septembrie 2012 de modificare a Deciziei 2008/899/CE de acceptare a unui angajament oferit în cadrul procedurii antidumping privind importurile de acid citric originar din Republica Populară Chineză (JO L 244, 8.9.2012, p. 27).

      (5)  Regulamentul de punere în aplicare (UE) 2015/82 al Comisiei din 21 ianuarie 2015 de instituire a unei taxe antidumping definitive la importurile de acid citric originar din Republica Populară Chineză, ca urmare a unei reexaminări în perspectiva expirării măsurilor efectuată în temeiul articolului 11 alineatul (2) din Regulamentul (CE) nr. 1225/2009 al Consiliului și a unor reexaminări intermediare parțiale efectuate în temeiul articolului 11 alineatul (3) din Regulamentul (CE) nr. 1225/2009 (JO L 15, 22.1.2015, p. 8).

      (6)  Regulamentul de punere în aplicare (UE) 2015/706 al Comisiei din 30 aprilie 2015 de deschidere a unei anchete privind eventuala eludare a măsurilor antidumping instituite prin Regulamentul de punere în aplicare (UE) nr. 2015/82 al Comisiei la importurile de acid citric din Republica Populară Chineză prin importuri de acid citric expediat din Malaysia, indiferent dacă au fost sau nu declarate ca fiind originare din Malaysia, și de supunere a acestor importuri la înregistrare (JO L 113, 1.5.2015, p. 38).

      (7)  Perioadele care fac obiectul acestei anchete, și anume 2011, 2012 și, parțial, perioada de raportare au coincis cu perioadele publicate în Regulamentul (UE) 2015/82, adoptat în urma unei reexaminări în perspectiva expirării măsurilor și menționat în considerentul 4. Volumele importurilor care fac obiectul acestei anchete au fost actualizate cu cele mai recente date disponibile în statisticile Comext; prin urmare, este posibil ca cifrele să nu corespundă exact celor publicate în Regulamentul (UE) 2015/82, adoptat în urma unei reexaminări în perspectiva expirării măsurilor.

      (8)  Datele din cursul perioadei de raportare au fost ajustate la perioada de 12 luni.

      Sursă: Statisticile Comext.

      (9)  Regulamentul de punere în aplicare (UE) 2015/82, considerentul 167.

      (10)  www.worldfreightrates.com.


title: Regulamentul de punere în aplicare (UE) nr. 1117/2013 al Comisiei din 6 noiembrie 2013 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Arancia Rossa di Sicilia (IGP)]

text:
               9.11.2013

               RO

               Jurnalul Oficial al Uniunii Europene

               L 299/18

         REGULAMENTUL DE PUNERE ÎN APLICARE (UE) NR. 1117/2013 AL COMISIEI
   din 6 noiembrie 2013
   de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Arancia Rossa di Sicilia (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Italiei de aprobare a unei modificări a caietului de sarcini al indicației geografice protejate „Arancia Rossa di Sicilia”, înregistrată în temeiul Regulamentului (CE) nr. 1107/96 al Comisiei (3).

               (3)

               Deoarece modificarea respectivă nu este minoră, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 6 alineatul (2) din Regulamentul (CE) nr. 510/2006. Deoarece Comisiei nu i s-a comunicat nicio declarație de opoziție în conformitate cu articolul 7 din regulamentul respectiv, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 noiembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12 2012, p. 1.

      (2)  JO L 93, 31.3.2006, p. 12.

      (3)  JO L 148, 21.6.1996, p. 1.

      (4)  JO C 369, 29.11.2012, p. 16.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      ITALIA
      Arancia Rossa di Sicilia (IGP)